**ประกาศสมาคมกีฬาวอลเลย์บอลแห่งประเทศไทย**

**เรื่อง การอบรมผู้ฝึกสอนกีฬาวอลเลย์บอล**

----------------------------------------

ตามที่กรมพลศึกษา กระทรวงการท่องเที่ยวและกีฬา ได้สนับสนุนสมาคมกีฬาวอลเลย์บอลแห่งประเทศไทย ดำเนินพัฒนาบุคลากรการกีฬา(ผู้ฝึกสอน ผู้ตัดสิน และผู้บริหารการกีฬา) ที่ได้มาตรฐาน ซึ่งสอดคล้องกับแผนยุทธ-ศาสตร์กีฬาชาติ ฉบับที่ 6 (พ.ศ.2560-2564) ในยุทธศาสตร์ที่ 3 : การพัฒนากีฬา เพื่อความเป็นเลิศและต่อยอด เพื่อความสำเร็จในระดับอาชีพให้มีการพัฒนา บุคลากรการ กีฬา(ผู้ฝึกสอน ผู้ตัดสิน และผู้บริหารการกีฬา) ที่ได้มาตรฐานและมีอัตราการเพิ่มขึ้นอย่างต่อเนื่อง

สมาคมกีฬาวอลเลย์บอลแห่งประเทศไทยได้รับการสนับสนุนงบประมาณจากกรมพลศึกษา ให้ดำเนินการ สอดคล้องกับยุทธศาสตร์ดังที่กล่าวมาข้างต้น จึงได้จัดให้มีการอบรมผู้ฝึกสอนกีฬาวอลเลย์บอล โดยมีวัตถุประสงค์ เพื่อให้ความรู้ ความเข้าใจด้านการเป็นฝึกสอนกีฬาวอลเลย์บอล และพัฒนาบุคลากรกีฬา ด้านการเป็นผู้ฝึกสอน กีฬาวอลเลย์บอล โดยมีรายละเอียดดังต่อไปนี้

**1. วันเวลา สถานที่อบรม**

วันเวลา : ในวันที่ 17 - 23 สิงหาคม 2561 (ใช้เวลาอบรม 7 วัน)

สถานที่ฯ : อาคาร 200 เตียง สนามกีฬาเฉลิมพระเกียรติ 80 พรรษา 5 ธันวาคม 2550

จังหวัดนครราชสีมา

**2. คุณสมบัติ**

- อายุไม่ต่ำกว่า 18 ปี และไม่เกิน 55 ปี

- ไม่เป็นผู้มีความประพฤติเสียหายซึ่งจะนำมาซึ่งความเสื่อมเสียเกียรติศักดิ์ในการเป็นผู้ฝึกสอนกีฬา

- ไม่เป็นผู้วิกลจริตหรือมีจิตฟั่นเฟือนไม่สมประกอบ

- สำเร็จการศึกษาขั้นต่ำชั้นมัธยมศึกษาตอนปลายหรือเทียบเท่า

- สามารถเข้ารับการอบรมได้ตลอดหลักสูตร

คณะกรรมการจะเป็นผู้พิจารณาคุณสมบัติผู้เข้ารับการอบรมโดยถือเป็นที่สิ้นสุด

**3. วันที่ จำนวนรับสมัคร ลงทะเบียน**

วันที่รับสมัคร : ตั้งแต่ วันที่ 31 กรกฎาคม 2561 – 5 สิงหาคม 2561

จำนวนรับสมัคร : ไม่เกิน 50 คน(จะปิดรับสมัครก่อนถ้ามีผู้สมัครครบจำนวน) จะให้สิทธิ์ผู้ที่สมัครก่อนและ

มีเอกสารครบถ้วน

**4. หลักฐาน**

- ใบสมัครที่กรอกข้อมูลครบถ้วนสมบูรณ์ - สำเนาบัตรประจำตัวประชาชน

- สำเนาหลักฐานการสำเร็จการศึกษาขั้นต่ำชั้นมัธยมศึกษาตอนปลายหรือเทียบเท่า

- รูปถ่ายสีขนาด 1 นิ้ว จำนวน 2 รูป

**5. ค่าธรรมเนียม**

ไม่ระบุ

**6. หลักเกณฑ์ การประเมินผล**

หลักเกณฑ์ : ผู้เข้ารับการอบรมต้องมีเวลาอบรมไม่น้อยกว่า 80% ของระยะเวลาการอบรมทั้งหมดจึง

จะมีสิทธิเข้ารับการประเมินผล(การสอบ)

การประเมินผล : ผู้ผ่านการประเมินผลการอบรมต้องได้รับคะแนนภาคทฤษฎีไม่น้อยกว่า 80% และ

ภาคปฏิบัติไม่น้อยกว่า 80%

**7. สิทธิที่ได้รับ**

- จะเเจ้งให้ทราบภายหลัง

**8. ผู้ประสานงาน**

นายวิโรจน์ เทียมเกรียงไกร โทรศัพท์ 0818772393

นายบรรทม พิมพ์ทองครบุรี โทรศัพท์ 0819774296

**9. การรับสมัคร**

สมัครได้ที่ : https://pass.dpe.go.th.

ส่งใบสมัครได้ที่ : สมาคมกีฬาแห่งจังหวัดนครราชสีมา สนามกีฬาเฉลิมพระเกียรติ 80 พรรษา 5 ธันวาคม 2550 จังหวัดนครราชสีมา หมายเลขโทรศัพท์/โทรสาร. 044932120

**10. การแต่งกาย**

พิธีเปิด-ปิดและอบรมภาคทฤษฎี

แต่งกายสุภาพเสื้อยืดคอปก กางเกงขายาว(งดกางเกงยีนส์) สวมถุงเท้าขาว รองเท้าผ้าใบ

อบรมภาคปฏิบัติ

ชุดกีฬาที่เหมาะสมกับการฝึกปฏิบัติในภาคสนาม

จึงประกาศให้ทราบโดยทั่วกัน

ประกาศ ณ วันที่ 20 กรกฎาคม 2561

สมาคมกีฬาวอลเลย์บอลแห่งประเทศไทย